CELEX: 62007CA0426
Language: sl
Date: 2008-07-17 00:00:00
Title: Zadeva C-426/07: Sodba Sodišča (prvi senat) z dne 17. julija 2008 (predlog za sprejetje predhodne odločbe Wojewódzki Sąd Administracyjny w Białymstoku – Republika Poljska) – Dariusz Krawczyński proti Dyrektor Izby Celnej w Białymstoku (Notranji davki – Davki na motorna vozila – Trošarina – Rabljena vozila – Uvoz)

30.8.2008   
            
            
               SL
            
            
               Uradni list Evropske unije
            
            
               C 223/16
            
         Sodba Sodišča (prvi senat) z dne 17. julija 2008 (predlog za sprejetje predhodne odločbe Wojewódzki Sąd Administracyjny w Białymstoku – Republika Poljska) – Dariusz Krawczyński proti Dyrektor Izby Celnej w Białymstoku
   (Zadeva C-426/07) (1)
   
   (Notranji davki - Davki na motorna vozila - Trošarina - Rabljena vozila - Uvoz)
   (2008/C 223/26)
   Jezik postopka: poljščina
   Predložitveno sodišče
   Wojewódzki Sąd Administracyjny w Białymstoku
   Stranki v postopku v glavni stvari
   
      Tožeča stranka: Dariusz Krawczyński
   
      Tožena stranka: Dyrektor Izby Celnej w Białymstoku
   Predmet
   Predlog za sprejetje predhodne odločbe – Wojewódzki Sąd Administracyjny w Białymstoku – Razlaga člena 90 ES in člena 33(1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL L 145, str. 1) – Nacionalna zakonodaja, ki določa trošarino za vsako prodajo osebnega avtomobila pred njegovo prvo registracijo na nacionalnem ozemlju.
   Izrek
   
               1.
            
            
               Člen 33(1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero, kot je bila spremenjena z Direktivo Sveta 91/680/EGS z dne 16. decembra 1991, je treba razlagati tako, da ne nasprotuje trošarini, kakršna je bila na Poljskem uvedena z zakonom o trošarinah (ustawa o podatku akcyzowym) z dne 23. januarja 2004 in s katero je obremenjena vsa prodaja motornih vozil pred njihovo prvo registracijo na nacionalnem ozemlju.
            
         
               2.
            
            
               Člen 90, prvi odstavek, ES je treba razlagati tako, da nasprotuje trošarini, kot je zadevna trošarina v postopku v glavni stvari, če znesek davka na prodajo rabljenih vozil, uvoženih iz druge države članice, ki se opravi pred prvo registracijo, presega preostali znesek istega davka, ki je vračunan v prodajno vrednost enakovrstnih vozil, ki so bila prej registrirana v državi članici, ki je uvedla ta davek. Predložitveno sodišče mora preučiti, ali ima ureditev v postopku v glavni stvari, zlasti uporaba člena 7 odloka ministra za finance o zmanjšanju stopnje trošarin (rozporządzenie Ministra Finansów w sprawie obniżenia stawek podatku akcyzowego) z dne 22. aprila 2004, tak učinek.
            
         
      (1)  UL C 283, 24.11.2007.